en en en da en en en da fr da da da da nb da da da ro en fi en da de da da da da en da ms da en da fi da da da da da da en nb en nb en nb en nb nl nb da en nb en nb nl nb en nb id nb en
Peroxisome proliferator-activated receptor gamma - Medicin.wiki
Peroxisome proliferator-activated receptor gamma (PPAR-Y, PPARG) eller glitazone receotor eller nuclear receptor subfamily 1 group C member 3 NR1C3 er en type II nuklear receptor kodet af PPARG genet. Det er en receptor der findes i fedtvæv, colon og på makrofager. Der findes to PPAR-Y receptorer i mennesker: PPAR-Y1 der findes i stort set alt væv undtagen muskler og PPAR-Y2 der findes i fedtvæv og tarmene.
PPAR-Y er med til at regulere fedtsyrelagring og glukosemetabolisme. Den virker ved at aktivere en række gener, der stimulerer lipidoptagelse og adipogenese i fedtceller. Hvis man deaktiverer genet i mus, kan de ikke generere fedtvæv selvom de får mad med højt fedtindhold.
PPAR-Y er involveret i patologien i en lang række livsstilsygdomme som fedme, diabetes og atherosclerose og cancer. PPAR-Y agonister er anvendt til behandlingen af hyperlipidæmi og hyperglykæmi. PPAR-Y nedsætter inflammationsresponset overfor mange kardiovaskulære celler, specielt endothelceller. PPAR-Y aktiverer PON1 genet der øger syntesen og frigivelsen af paraoxonase 1 fra leveren og er derved med til at reducere atheroschlerose.
Mange insulinfølsomme lægemidler, som f.eks. thiazolidinedioner der bruges til at behandle diabetes binder til PPAR-Y. Dette fører til en sænkning af blodglukose, uden at øge insulinsekretionen i pankreas. Der findes også mange ligander der aktiverer PPAR-Y svagere end thiazolidinedioner (partielle agonister) studeres i øjeblikket, i håb om at disse molekyler stadig er effektive til at sænke blodsukkeret, men med færre bivirkninger.
Sidst opdateret 18. juni 2017
Sygdomme & tilstande (1.109)
Medicin.wiki opdateres ikke mere!
Denne side blev lavet for efterhånden mange år siden, men bliver desværre ikke opdateret mere. Alligevel har vi valgt at bevare siden, da nogle måske kan bruge informationerne på artiklerne. Det betyder også at ting der står på siden kan være forældet, og der skal også tages forbehold for fejl. Husk derfor ALTID at dobbelttjekke det du læser!